als_Latn dik_Latn nus_Latn
Mjekët amerikanë kanë bërë hapa para për studimin e autizmit te fëmijët, që mund të çojë në identifikimin e rasteve dhe trajtimin e tyre. Sipas kërkimeve të fundit të publikuara në revistën “Nature”, autizmi mund të vihet re te foshnjet që kur ato janë dymuajshe. Kjo mund të arrihet përmes analizimit të shikimit të fëmijëve të kësaj moshe. Kërkuesit zbuluan se fëmijët që më vonë diagnostikohen me autizëm, kishin treguar kontakt të paktë me sy me njerëzit që i rrethojnë në muajt e parë të jetës, një shenjë kjo e sëmundjes. Ekipi i Universitetit të Mjekësisë në Atlanta të SHBA-së, përdori mjete teknologjike të gjurmimit të shikimit të foshnjeve, për të parë se si i përgjigjen mjedisit social. Ata mësuan se fëmijët që më vonë do të prekeshin nga autizmi, treguan një rënie të vazhdueshme të vëmendjes dhe të kontaktit me sy, që kur ishin dy muajsh. Autizmi është një sëmundje që sjell çrregullim në zhvillimin mendor të fëmijëve dhe te mënyra se si ata reagojnë ndaj mjedisit që i rrethon.
als_Latn